
Z A P I S N I K

21. sjednice Vijeća Mjesnog odbora „Bruno Bušić“, održane 7.12.2022. g. s početkom u 19:00 sati u prostorijama Mjesnog odbora „Bruno Bušić“,


[bookmark: _Hlk105056764]NAZOČNI ČLANOVI VIJEĆA:

1. Sandra Tomljenović
2. Ivan Romštajn
3. Mirjana Grubišić
4. Iva Ramljak
5. Borna Smrk
6. Marinko Blažević



Predsjedava Sandra Tomljenović, predsjednica Vijeća.
Predsjednica konstatira da je nazočno 6 članova Vijeća, te otvara 21. sjednicu Vijeća Mjesnog odbora.
Predsjednica predlaže usvajanje zapisnika 20. sjednice koji su članovi Vijeća dobili e-poštom.
Vijeće prihvaća tekst Zapisnika 20. sjednice održane 9.11.2022. godine jednoglasno bez nadopuna i ispravaka.

Predsjednica predlaže dnevni red kojeg su svi prisutni vijećnici primili e-mailom te predlaže dopunu dnevnog reda točkom Izmjena Zaključka o utrošku sredstava s pozicije ostali nespomenuti rashodi poslovanja nakon čega Vijeće jednoglasno usvaja sljedeći



D N E V N I   R E D

1. Aktualna komunalna problematika
2. [bookmark: _Hlk113801197]Korištenje prostora MO “Bruno Bušić”
3. Izmjena Zaključka o utrošku sredstava s pozicije ostali nespomenuti rashodi poslovanja
4. [bookmark: _Hlk113802012]Izvješća, pitanja i prijedlozi

Ad 1. Aktualna komunalna problematika

V.B. podnijela je zahtjev 9.11.2022. za spuštanje rubnjaka u Ulici Milana Pavlića 6 za pristup parkirnom mjestu ispred kuće koje koristi osoba s invaliditetom.

Predsjednica otvara raspravu na kojoj sudjeluju svi vijećnici te jednoglasno donose 

Zaključak 
o rješavanju aktualne komunalne problematike

Vijeće Mjesnog odbora „Bruno Bušić“ suglasno je sa zahtjevom stranke te predlaže Vijeću Gradske četvrti Peščenica – Žitnjak da od nadležnog gradskog ureda zatraži očevid te izradu rješenja u svrhu

·  upuštanja rubnjaka u Ulici Milana Pavlića 6 kako bi se olakšao pristup parkirnom mjestu ispred kuće koje koristi osoba s invaliditetom

· o učinjenom obavijestiti ovo Vijeće.

U razgovoru s građanima predsjednica je informirana o problematici rasvjete kod košarkaškog igrališta i vježbališta na sjevernoj strani Jakšićeve 13. Rasvjeta radi cijelu noć, jakog je intenziteta zbog čega stvara svjetlosno zagađenje za stanare okolnih zgrada. Osim toga javlja se problem obzirom da rasvjeta radi cijelu noć da se košarkaško igralište koristi, pogotovo u toplijim danima, tijekom noći zbog čega se ometa san stanara te time remeti javni red i mir.

Predsjednica otvara raspravu na kojoj sudjeluju svi vijećnici te jednoglasno donose 

Zaključak 
o rješavanju aktualne komunalne problematike

Vijeće Mjesnog odbora „Bruno Bušić“ predlaže Vijeću Gradske četvrti Peščenica – Žitnjak da od nadležnih službi zatraži

·  očevid na košarkaškom igralištu i vježbalištu na sjevernoj strani Jakšićeve 13, kojim će se utvrditit postoji li svjetlosno zagađenje koje nije u skladu s propisima te kako bi se utvrdila opravdanost pritužbi stanara za remećenje javnog reda i mira uslijed jake rasvjete koja omogućuje da se igralište u ljetnim mjesecima koristi čitavu noć
· iznalaženje načina da se svjetlo na igralištu gasi ili priguši u razdoblju od 22.00 sata navečer do 6.00 sati ujutro

· o učinjenom obavijestiti ovo Vijeće.



Predstavnik stanara Ulice Borongaj aerodrom 5 je 2. studenog 2022.g. predao zahtjev za uređenjem prilaza na navedenoj adresi koje su oštećene zbog korijena borova. Također su tražili da se dva bora koja se nalaze na javnoj zelenoj površini uklone.

Predsjednica otvara raspravu na kojoj sudjeluju svi vijećnici te jednoglasno donose 


Zaključak 
o rješavanju aktualne komunalne problematike

Vijeće Mjesnog odbora „Bruno Bušić“ predlaže Vijeću Gradske četvrti Peščenica – Žitnjak da od Podružnice Zrinjevac

·  zatraži očevid i hitno uklanjanje dva bora u što kraćem roku, na adresi Ulica Borongaj aerodrom ispred kbr. 5, kako bi se pripremio teren za sanaciju/uređenje pristupnih staza oštećenih uslijed rasta korjenja borova

· o učinjenom obavijestiti ovo Vijeće.


Pisanim putem zaprimljen je zahtjev za obrezivanje grana na stablu javora na adresi Jakšićeva 25 kao i zahtjev za uklanjanjem stabla bora koji se nalazi iza zgrade nasuprot stubišta jer se prilikom puhanja vjetra stablo naginje prema zgradi.
Član Vijeća Marinko Blažević obavijestio je o potrebi obrezivanja stabla na adresi Jakšićeva 33-35.

Predsjednica otvara raspravu na kojoj sudjeluju svi vijećnici te jednoglasno donose 

Zaključak 
o rješavanju aktualne komunalne problematike

Vijeće Mjesnog odbora „Bruno Bušić“ predlaže Vijeću Gradske četvrti Peščenica – Žitnjak da od Podružnice Zrinjevac

·  zatraži očevid i orezivanje grana na stablu javora na adresi Jakšićeva 25

· zatraži očevid i uklanjanje bora iza zgrade na adresi Jakšićeva 25
      koji se prilikom jačih naleta vjetra naginje prema zgradi čime predstavlja opasnost   
      za imovinu

· zatraži očevid i orezivanje stabla na adresi Jakšićeva 33-35

· zatraži očevide i na drugim lokacijama na području MO zbog eventualne potrebe orezivanja stabala prije početka vegetacije

· o učinjenom obavijestiti ovo Vijeće.


Predsjednica izvještava o odustajanju zamjene klupa na adresama Kaštelanova 26 i Gjalskog 40 zbog protivljenja predstavnika stanara. Predsjednik VGČ-a poslao je 7.11.2022. godine obavijest Zrinjevcu o odustajanju od akcije zamjene klupa na navedenim lokacijama.


Ad. 2. Korištenje prostora MO “Bruno Bušić”

Za jednokratno korištenje prostora podnijeli su 
· Tena Petrovski 28.1.2023. od 14 do 22h
· Maja Kovačić 10.12.2022 17-22h i 20.1.2023. 16-20
· Zoran Klipa 11.12. 2022. 17-22h


Predsjednica otvara raspravu na kojoj sudjeluju svi vijećnici te jednoglasno donose 

Zaključak 
o jednokratnom korištenju prostora MS „Bruno Bušić“ 

Vijeće Mjesnog odbora „Bruno Bušić“ odobrava korištenja prostora MS 

· Zoranu Klipi u terminu 11. prosinca 2022. od 17 do 22 sata.
· Maji Kovačić u terminu 10. prosinca 2022. i 20. siječnja 2023. od 17 do 22 sata 
· Teni Petrovski u terminu 28. siječnja 2023. od 14 do 22 sata


Zaprimljeni su zahtjevi za povremeno korištenje prostora
· Šport za sve 
		Termin velika dvorana: ponedjeljak i četvrtak od 18h do 19h

· Udruga ljubitelja zvjezdanih staza 
Termin mala dvorana: Petak 19 do 22h

· Sindikat umirovljenika Hrvatske – SUH
Termin mala dvorana: 
ponedjeljak 9-12h
četvrtak 16-18h
Cijeli prostor – prva subota u mjesecu 

· Udruga dragovoljaca posebne jedinice policije 
Mala dvorana ponedjeljak 18-21h

Matica umirovljenika Pešćenica Žitnjak podružnica Bruno Bušić dostavila je plan rada za 2023 g.
Udruga dragovoljca posebne jedinice policije nije dostavila plan rada za 2023 godinu. Vijeće Mjesnog odbora „Bruno Bušić“ od Udruga dragovoljca posebne jedinice policije traži da dostavi Vijeću plan rada kako bi moglo donijeti odluku o zahtjevu za povremenim korištenjem prostora MS "Bruno Bušić".

	
Predsjednica otvara raspravu na kojoj sudjeluju svi vijećnici.


Nakon rasprave Vijeće te jednoglasno donosi


Zaključak 
o povremenom korištenju prostora MS „Bruno Bušić“ 

Vijeće Mjesnog odbora „Bruno Bušić“ odobrava korištenja prostora MS 

· Sport za sve u terminu ponedjeljkom i četvrtkoom od 18 do 19 sati – velika dvorana

· Udruga ljubitelja zvjezdanih staza u terminu petkom od 19 do 22 sata – mala dvorana 


· [bookmark: _Hlk124167630]SUH – Sindikat umirovljenika Hrvatske u terminu ponedjeljkom od 9 do 12 sati, četvrtkom od 16 do 18 sat (mala dvorana) i svaka prva subota u mjesecu od 8 do 22 sati (velika i mala dvorana)

· Matici umirovljenika Peščenica – Žitnjak – podružnica “Bruno Bušić” u terminu ponedjeljkom i petkom od 11 do 14 sati, utorkom, srijedom i četvrtkom od 14 do 17 sati i svaka treća subota u mjesecu od 8 do 22 sati – velika dvorana

Ad. 3. Izmjena Zaključka o utrošku sredstava s pozicije ostali nespomenuti rashodi poslovanja

Vijeće jednoglasno usvaja


ZAKLJUČAK
O IZMJENI ZAKLJUČKA
O PRIJEDLOGU UTROŠKA SREDSTAVA S POZICIJE
OSTALI NESPOMENUTI RASHODI POSLOVANJA
 S POZICIJE 3299
„OSTALI NESPOMENUTI RASHODI POSLOVANJA“ ZA 2022.


I. Vijeće Mjesnog odbora „Bruno Bušić“ iz Razdjela Proračuna Grada Zagreba 0502, na poziciji 256-3299 „Ostali nespomenuti rashodi poslovanja“ za 2022. raspolaže sa 6.300,00 kn.

II. Vijeće Mjesnog odbora „Bruno Bušić“ predlaže utrošak  sredstava iz točke I. ovog zaključka na sljedeći način:

1. Protokolarne potrebe i nepredviđeni troškovi                      3.000,00 kn

2. Nabava potrošnog materijala  neophodnog za
rad Vijeća, odnosno za potrebe VMO „Bruno Bušić“          3.300,00 kn                                                                           

										________________
								
							Ukupno:                          6.300,00 kn

III. Ovaj zaključak biti će dostavljen Gradskom uredu za mjesnu samoupravu, civilnu zaštitu i sigurnost.


Z A K LJ U Č A K
o odobrenju korištenja sredstava



1. Vijeće odobrava sredstava iz razdjela 0502, na poziciji 256-3299 OSTALI NESPOMENUTI RASHODI POSLOVANJA Vijeća Mjesnog odbora „Bruno Bušić“ u svrhu pokrivanja troškova tiskanja plakata u iznosu od 2.970,00 kn (tisućudvijestodevedesettrikune i devedesettrilipe) tj. 394,19 EUR (tristodevedesetčetiri eura i devetnaest centi) po ponudi br. 75 tvrtke Borovac i Bence d.o.o., koja je sastavni dio ovog zaključka.

2. Ovaj se zaključak dostavlja Gradskom uredu za mjesnu samoupravu na postupanje,   civilnu zaštitu i sigurnost. 


Ad. 4. Izvješća, pitanja i prijedlozi


· 7.11.2022. T.Š s Borongaj aerodroma 4 uputio je upit vezano uz najam ili kupnju gradskog zemljišta za potrebe pariranja stanara na navedenoj adresi. 8.11. poslana mu je informacija gdje može potražiti informacije o zakupu gradskog zemljišta.
· U subotu 12.11.2022. održan je sastanak s korisnicima prostora. Zapisnik u privitku. Dogovoreno je bilježenje korištenje prostora i raspored za čišćenje te način vođenja evidencija.
· 17.11.2022. ponovno je tražena mikrolokacija za postavljanje klupe u Jakšićevoj 27-29. Podataka da je klupa postavljenja prije ljeta poslan je u više navrata.
· 17.11.2022. Mirjana Novačić (SUH) obavještava predsjednicu da je skinuta kvaka s unutrašnje i vanjske strane kontejnera, nakon čega predsjednica podnosi zahtjev za zamjenu brave.
· 17.11. 2022. predsjednica je uputila zahtjev za zamjenu prekidača u maloj i velikoj dvorani zbog iskrenja
· 23.11.2022. zaprimljena je obavijest od Gradskog ureda za mjesnu samoupravu, civilnu zaštitu i sigurnost o mjerama štednje energije u objektima mjesne samo uprave
· 25.11.2022. zatražena je zamjena brave na ulaznim vratima MO zbog nekoliko situacija koje su se događale u zadnje vrijeme (krađa kvake na kontejneru, nestanak daljinskog za TV) kao i spoznaja da ključ u posjedu imaju osobe koje nisu dobile odobrenje Vijeća MO korištenje prostora.
· 25.11.2022. predsjednica je zatražila čišćenje šetnice Vesne Parun od otpalog lišća
· 28.11.2022. upućen je zahtjev za odvoz plastike na zelenom otoku u Jakšićevoj 13 obzirom na to da se velika količina plastike nalazi pored zvona iako je zvono poluprazno. Na istu problematiku 28.11.2022. upozorila je J.J. što je proslijeđeno 29.11.2022. gradsko uredu
· 1.12.2022. Mirjana Novačić obavještava predsjednicu da nema daljinskog uređaja za TV i da je iščupana antena iz televizora
· Na oglasnu ploču ostavljena je lista za ispunjavanje o korištenju prostora, svi koji koriste prostor dužni su se upisati na listu.
· Zamijenjeni su prekidači, rasvjetne cijevi i brava na kontejneru
· Poslan je zahtjev VGČ-a za izmjene projekta uređenja dječjih parkova u koji je uvršten park na Borongaj aerodrom 14
· Zatražena je izrada plakata koju su napravljeni u suradnji s OŠ Dobriše Cesarića na temu recikliranja otpada kako bi se plakati postavili u ulaze zgrada i na taj način educirali građani o pravilnom odvajanju otpada
· Stenjevec Algorithmics  - škola programiranja bila je u posjetu MO kao potencijalnoj lokaciji za održavanje škole programiranja za djecu. Predsjednica je osim MO predložila suradnju s OŠ Dobriše Cesarića koja bi možda bila adekvatniji prostor za takve aktivnosti. 
· Nakon zaprimanja 5.12.2022. mail od komunalnog redara o tome da nisu utvrđene nepravilnosti predsjednica je ponovno poslala mail o potrebi sanacije lokacije kod garaža uz šetnicu Vesne Parun
· Od 1.1.2023. domar će biti Ivan Tomljenović koji je već domar u Borongaju lugovi
· Predsjednica je predložila na zahtjev izviđača da se postavi projektor u veliku dvoranu, a da se televizor prebaci u malu dvoranu. Ostali članovi vijeća prihvatili su prijedlog predsjednice.




Pitanja i prijedloga nema i ovime je iscrpljen dnevni red. Predsjednica u 20:10 zatvara 21.
sjednicu VMO.

KLASA: 024-08/22-003/2453
[bookmark: _GoBack]URBROJ: 251-13-11-11/002-22-3
Zagreb, 7. prosinca  2022.

Zapisnik sastavila
Sandra Tomljenović


Predsjednica
Vijeća Mjesnog odbora „Bruno Bušić“
Sandra Tomljenović, mag. biol.

